THCOM กำไรเลิศ
สู่ความยิ่งใหญ่ต่อเนื่อง สำหรับ THCOM คงเดินหน้าเตียมยิงดาวเทียมไทยคม 8 ขึ้นสู่วงโคจรภายในครึ่งแรกของปี 2559 พร้อมบริษัทยังศึกษาความเป็นไปได้ในการส่งดาวเทียมดวงต่อๆไปขึ้นสู่วงโคจรเพิ่มเติม หลังจากเกิดความสำเร็จจากการใช้งานดาวเทียมไทยคม 7 เต็ม 100% และการเติบโตของธุรกิจในต่างประเทศ หนุนกำไรสุทธิปี 2558 เติบโตอย่างแข็งแกร่ง
20 ก.พ. 2559

–คุณค่าบริษัท–
 
สู่ความยิ่งใหญ่ต่อเนื่อง สำหรับ บริษัท ไทยคม จำกัด (มหาชน) หรือ THCOM คงเดินหน้าเตียมยิงดาวเทียมไทยคม 8 ขึ้นสู่วงโคจรภายในครึ่งแรกของปี 2559 พร้อมบริษัทยังศึกษาความเป็นไปได้ในการส่งดาวเทียมดวงต่อๆไปขึ้นสู่วงโคจรเพิ่มเติม หลังจากเกิดความสำเร็จจากการใช้งานดาวเทียมไทยคม 7 เต็ม 100% และการเติบโตของธุรกิจในต่างประเทศ หนุนกำไรสุทธิปี 2558 เติบโตอย่างแข็งแกร่ง
ถือเป็นอีกปีที่ดีของบริษัท โดยผลการดำเนินงานสำหรับปี สิ้นสุดวันที่ 31 ธันวาคม 2558 บริษัทมีรายได้รวมขยับขึ้นมาอยู่ที่ 12,942.74 ล้านบาท จากงวดเดียวกันของปีก่อน 12,309.82 ล้านบาท จากการเติบโตอย่างต่อเนื่องของธุรกิจดาวเทียมโดยเฉพาะจากธุรกิจบรอดคาสต์ ที่มีการเติบโตของจำนวนช่องรายการโทรทัศน์บนดาวเทียมไทยคมเพิ่มขึ้นจาก 702 ช่อง เป็น 792 ช่อง โดยในส่วนนี้เป็นช่อง HD จำนวน 126 ช่อง อีกทั้งมีการใช้งานดาวเทียมไทยคม 7 เต็ม 100% ส่งผลให้บริษัทมีกำไรขยับขึ้นมาอยู่ที่ 2,122.15 ล้านบาท หรือ 1.94 บาทต่อหุ้น จากงวดเดียวกันของปีก่อน 1,600.88 ล้านบาท หรือ 1.46 บาทต่อหุ้น
นอกจากนี้ บริษัทสามารถบริหารจัดการธุรกิจรองและธุรกิจในต่างประเทศเพื่อสร้างผลกำไรเพิ่มเติม โดยกลุ่มธุรกิจในเครือ บมจ.ซีเอส ล็อกซอินโฟ (CSL) ยังมีรายได้เพิ่มขึ้นอย่างต่อเนื่องจากการเติบโตของรายได้จากการให้บริการเชื่อมต่ออินเตอร์เน็ตผ่านสายวงจรเช่า (Leased Line) และการให้บริการศูนย์ข้อมูลคอมพิวเตอร์ (Internet Date Center: IDC) ส่วนบริษัท ลาว เทเลคอมมิวนิเคชั่นส์ จำกัด (แอลทีซี) ยังคงครองส่วนแบ่งตลาดเป็นที่ 1 ด้วยสัดส่วน 52% เพิ่มขึ้นจากปีก่อนที่ 47% และมีจำนวนผู้ใช้บริการโทรศัพท์ในระบบรวมทั้งสิ้นประมาณ 1,947,996 ราย เพิ่มขึ้นจาก 1,712,506 ราย ณ สิ้นปี 2557
ส่วนบริษัท แคมโบเดียน ดีทีวี เน็ตเวิร์ค จำกัด (ซีดีเอ็น) ในกัมพูชา มีการเติบโตจากการขายชุดอุปกรณ์รับสัญญาณดาวเทียมเพิ่มขึ้น และบริษัทยังมีกำไรจากการขายหุ้นของ บริษัท ซินเนอร์โทน คอมมิวนิเคชั่น คอร์ปอเรชั่น (ซินเนอร์โทน) ซึ่งเป็นการลงทุนในประเทศจีนอีกด้วย
ในขณะที่นักวิเคราะห์ บล. โกลเบล็ก มองว่า แม้ว่าจะมีปัจจัยกดดันแต่ยังคาดว่าการยิงดาวเทียมไทยคม 8 จะทำให้รายได้บริษัทเติบโตสร้างจุดสูงใหม่อีกครั้ง และทำให้มองว่าราคาหุ้นยังคงมี upside โดยประเมินมูลค่าเหมาะสม 40 บาท ซึ่งสูงกว่าราคาปิดปัจจุบัน ดังนั้น จึงคงแนะนำ “ซื้อ” ทั้งบริษัทจ่ายปันผล 0.65 บาท XD วันที่ 1 เม.ย.59 และจ่ายปันผลวันที่ 26 เม.ย.59
…
 
ผู้ถือหุ้นรายใหญ่
1.บริษัท อินทัช โฮลดิ้งส์ จำกัด (มหาชน) 450,870,934 หุ้น 41.14%
2.บริษัท ไทยเอ็นวีดีอาร์ จำกัด 56,189,812 หุ้น 5.13%
3.STATE STREET BANK EUROPE LIMITED 49,396,600 หุ้น 4.51%
4.HSBC (SINGAPORE) NOMINEES PTE LTD 18,256,240 หุ้น 1.67%
5.นายวิชัย มิตรสันติสุข 18,000,000 หุ้น 1.64%
 
รายชื่อกรรมการ
1.นาย พารณ อิศรเสนา ณ อยุธยา ประธานคณะกรรมการ
2.นาย พารณ อิศรเสนา ณ อยุธยา กรรมการอิสระ
3.นาย ประเสริฐ บุญสัมพันธ์ ประธานคณะกรรมการบริหาร
4.นาย ประเสริฐ บุญสัมพันธ์ กรรมการอิสระ
5.นาย ไพบูลย์ ภานุวัฒนวงศ์ ประธานเจ้าหน้าที่บริหาร